CELEX: 32013R0318
Language: lt
Date: 2013-04-08 00:00:00
Title: 2013 m. balandžio 8 d. Komisijos reglamentas (ES) Nr. 318/2013, kuriuo priimama Tarybos reglamente (EB) Nr. 577/98 numatyto darbo jėgos atrankinio tyrimo 2016–2018 m. ad hoc modulių programa  Tekstas svarbus EEE

9.4.2013   
            
            
               LT
            
            
               Europos Sąjungos oficialusis leidinys
            
            
               L 99/11
            
         KOMISIJOS REGLAMENTAS (ES) Nr. 318/2013
   2013 m. balandžio 8 d.
   kuriuo priimama Tarybos reglamente (EB) Nr. 577/98 numatyto darbo jėgos atrankinio tyrimo 2016–2018 m. ad hoc modulių programa
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje (1), ypač į jo 4 straipsnio 2 dalį,
   kadangi:
   
               (1)
            
            
               Reglamente (EB) Nr. 577/98 nustatyta, kad būtina nurodyti 2016–2018 m. ad hoc modulių programos sudedamąsias dalis;
            
         
               (2)
            
            
               strategijoje „Europa 2020“ ir jos pavyzdinėje iniciatyvoje „Judus jaunimas“ raginama teikti daugiau informacijos apie jaunimo padėtį darbo rinkoje. 2011 m. Komisijos komunikate „Jaunimo galimybių iniciatyva“ (2) skatinama Europos lygmeniu imtis veiksmų keliose prioritetinėse srityse, susijusiose su įsidarbinimu pirmą kartą;
            
         
               (3)
            
            
               2012 m. Komisijos komunikate „Ekonomikos atsigavimas kuriant darbo vietas“ (3), pagrįstame Komunikatu dėl „Smulkiojo verslo akto“ (4) ir įtrauktame į užimtumo srities dokumentų rinkinį, taip pat raginama kurti naujas darbo vietas skatinant ir remiant savarankišką darbą;
            
         
               (4)
            
            
               2010–2015 m. moterų ir vyrų lygybės strategijoje (5) nurodomos priemonės, kuriomis galima derinti darbą ir šeimos gyvenimą bei pasiekti vienodos moterų ir vyrų ekonominės nepriklausomybės;
            
         
               (5)
            
            
               šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šiuo dokumentu priimama priede išdėstyta darbo jėgos atrankinio tyrimo 2016–2018 m. ad hoc modulių programa.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir taikomas tiesiogiai visose valstybėse narėse.
      Priimta Briuselyje 2013 m. balandžio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 77, 1998 3 14, p. 3.
   
      (2)  2011 m. gruodžio 20 d. Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Jaunimo galimybių iniciatyva“, COM(2011) 933 galutinis.
   
      (3)  2012 m. balandžio 18 d. Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Ekonomikos atsigavimas kuriant darbo vietas“, COM(2012) 173 final.
   
      (4)  2008 m. birželio 25 d. Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Visų pirma galvokime apie mažuosius“ – Europos iniciatyva „Small Business Act“, COM(2008) 394 galutinis.
   
      (5)  2010 m. rugsėjo 21 d. Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „2010–2015 m. moterų ir vyrų lygybės strategija“, COM(2010) 491.
   
      PRIEDAS
      
         DARBO JĖGOS TYRIMAS
      
      
         Daugiametė ad hoc modulių programa
      
      1.   JAUNIMAS DARBO RINKOJE
      Kintamųjų sąrašas: turi būti nustatytas iki 2014 m. gruodžio mėn.
      Ataskaitinis laikotarpis: 2016 m. Valstybės narės gali teikti visų 52 savaičių arba metų antrojo ketvirčio duomenis.
      Susijusios valstybės narės ir regionai: visos (visi).
      Imtis: ad hoc modulio imtis turėtų atitikti Komisijos reglamento (EB) Nr. 377/2008 (1) I priedo 4 punkto reikalavimus, t. y. ad hoc modulių informacijai rinkti naudojama imtis taip pat turi teikti informacijos apie struktūrinius kintamuosius.
      Rezultatų pateikimas: iki 2017 m. kovo 31 d.
      2.   SAVARANKIŠKAS DARBAS
      Kintamųjų sąrašas: turi būti nustatytas iki 2015 m. gruodžio mėn.
      Ataskaitinis laikotarpis: 2017 m. Valstybės narės gali teikti visų 52 savaičių arba metų antrojo ketvirčio duomenis.
      Susijusios valstybės narės ir regionai: visos (visi).
      Imtis: ad hoc modulio imtis turėtų atitikti Reglamento (EB) Nr. 377/2008 I priedo 4 punkto reikalavimus, t. y. ad hoc modulių informacijai rinkti naudojama imtis taip pat turi teikti informacijos apie struktūrinius kintamuosius.
      Rezultatų pateikimas: iki 2018 m. kovo 31 d.
      3.   KARJEROS IR ŠEIMOS DERINIMAS
      Kintamųjų sąrašas: turi būti nustatytas iki 2016 m. gruodžio mėn.
      Ataskaitinis laikotarpis: 2018 m. Valstybės narės gali teikti visų 52 savaičių arba metų antrojo ketvirčio duomenis.
      Susijusios valstybės narės ir regionai: visos (visi).
      Imtis: ad hoc modulio imtis turėtų atitikti Reglamento (EB) Nr. 377/2008 I priedo 4 punkto reikalavimus, t. y. ad hoc modulių informacijai rinkti naudojama imtis taip pat turi teikti informacijos apie struktūrinius kintamuosius.
      Rezultatų pateikimas: iki 2019 m. kovo 31 d.
      
         (1)  OL L 114, 2008 4 26, p. 57.